
EXCM. SR. ANTONI GONZÀLEZ SENMARTÍ 


Lloança del doctorand Excm. Senyor Antoni Tàpies i Puig 


Excm. i Magíc. Senyor Rector, Digníssima Presidència, professors i 
professores, estudiants i estudiantes, senyores i senyors, 


a Universitat Rovira i Virgili s'honora avui amb la investidura de 
l'Excm. Senyor Antoni Tàpies i Puig com a doctor honoris causa, el 
primer que ha estat designat per a tan alt i digne grau acadèmic per la 
nostra Alma Mater. L'elecció està justificada no solament per la seva 
generosa vinculació a la nostra Universitat, sinó també per 
l'extraordinària personalitat del candidat -pintor, escultor, filòsof, 
pedagog i escriptor-, que gaudeix d'un merescut i reconegut prestigi 
arreu del món. La seva ingent i gairebé incalculable obra -pintures 
sobre tela, fusta, cartró o paper, gravats, aiguaforts, litografies, cartells, 
escenografies, il-lustracions de textos, escultures d'argila cuita, bronzes- 
és el fruit d'un treball desenvolupat amb constància i regularitat al 
llarg de cinquanta anys, des que l'any 1945 decidí avantposar la pin- 
tura als estudis de dret, que no finalitzà. Autodidacte, car solament 
assistí durant dos mesos a l'acadèmia d'art de Nolasc Valls de Barcelo- 
na, descobrí la seva veritable vocació per la pintura arran d'una afecció 
pulmonar que l'obligà a romandre un any al llit i un altre de 
convalescència al sanatori de Puig d'Olena, al balneari Blancafort de 
la Garriga i a Puigcerdà. Durant aquest temps es dedicà a la lectura, a 
la meditació i al dibuix, sense oblidar l'interès que el seu pare li havia 
imbuit per les cultures xinesa i hindú. 


Controvertida i polèmica, la seva obra assoleix l'inquestionable 
qualificatiu d'original. "Ser original és molt difícil. Quan vaig començar 
a pintar, la meva obra s'assemblava a la de molts altres pintors. Sempre 
és així quan es comença. És amb el temps que vas formulant un 
llenguatge propi. Però mai no es prescindeix del tot de la tradició. 
Partim de la història per fer qualsevol cosa." Així s'expressava el mateix 
Antoni Tàpies en una entrevista realitzada l'any 1988. Influit inicialment 
pel dadaisme i el surrealisme, sent una pregona admiració per Picasso, 
Rlee, Max Ernst i molt especialment per Miró. Però de bell antuvi malda 
per donar a la seva obra una emprenta pròpia, per cercar, en solitari, 
noves formes que l'apropin a l'obra ideal que no acaba mai d'arribar i 
que l'artista espera sempre que sigui la propera. Per això, igual que un 
alquimista, experimenta constantment la utilització de nous materials 
i de tècniques innovadores, juntament amb la presència de nous te- 
mes i elements simbòlics. 

Obsessionat per la materialitat, opta inicialment per materials espessos 
que obté mitjançant la barreja de pintura d'oli amb blanc d'Espanya i 
amb pols de marbre. No tardarà a adoptar la teoria del collage i a 
introduir en les seves obres cordills, papers de seda i de diari estripats 
i arrugats, juntament amb els signes de la creu, dels ulls, de les mans, 
dels estels... Tampoc no renuncia al grattage en escarificar, esquinçar i 
fins i tot perforar el paper o cartró que utilitza com a material. No 
obstant això, realitza simultàniament retrats de gran realisme o dibuixos 
a la ploma i al carbó en els quals no falten la creu, l'església, la copa, 
el propi rostre, la piràmide o el triangle, entre d'altres. 


La seva estada a París becat pel govern francès, l'any 1950, i el poc 
èxit assolit en la seva segona exposició individual a les Galeries 
Laietanes, l'any 1952, en la qual no ven ni un sol quadre ni troba cap 
resposta del públic i de la premsa de l'època, l'impel-leixen a iniciar 
un diàleg frenètic amb els materials que havien de configurar la seva 
obra. Barreja materials de tota mena, a condició que siguin 
insignificants, pobres, vells i residuals -sorra, terres de colors, pèls, fils, 
trossos de drap, filferros, claus rovellats-, els quals ofereixen la impressió 
d'una acumulació còsmica de milions d'elements, fins a experimentar 
un canvi qualitatiu i transformar-se en superfícies llises que esdevenen 
als seus ulls murs, "tàpies" Havia estat el destí, augurat pel seu propi 
cognom, qui l'havia conduit a identificar-se amb aquesta forma 
d'expressió2 Sense renunciar a aquesta explicació esotèrica, cal cercar 
l'origen d'aquestes imatges murals en els murs dels carrers estrets del 
Barri Gòtic de Barcelona en què va néixer Antoni Tàpies, testimonis 
del pas del temps i de l'acció dels homes: en els murs en què hagué de 
viure reclòs des que va néixer, car tres mesos abans Primo de Rivera 
havia suspès la Constitució i havia establert una dictadura militar que 
es perllongaria fins a l'any 1930 i que es renovaria sis anys després per 
la força de les armes acabdillades pel general Franco, en els murs 
clivellats per les bales i els esclats dels obusos en què sofrí la guerra, 
en els murs de la seva ciutat revestits de graffiti reivindicatius, testimonis 
de les vexacions i martiris infringits al seu poble. Així la pintura dóna 
pas a l'objecte pictòric massís que es forma escatant, rascant, retallant, 
estratificant, com si es tractés més d'una escultura que d'una pintura. 
A aquestes obres hermètiques i pesants, hi oposarà dibuixos i aquarel-les 
sobre paper efímer i passatger, el qual li suggerirà la introducció de 
formes diverses de llenguatge, la majoria, enigmàtiques i misterioses: 
anotacions curtes, lletres, xifres, jeroglífics, petjades o empremtes de 
mans. 


A partir de finals dels anys seixanta atreuen la seva atenció els objectes 
familiars i senzills -galledes, taules, cadires, llits, roba-, objectes de 
poc valor dins la nostra societat de consum i que en cap cas seran 
d'impecable fabricació industrial, els quals, retocats o no, inclou 
directament o indirecta en la seva obra fins a esdevenir la mateixa 
matèria artística. Són els quadres objecte i els objectes moble. 


El seu estat de salut empitjora durant la dècada dels vuitanta i això el 
porta a una reflexió constant sobre la mort que es trasllueix en la seva 
obra, en la qual no falta, tampoc, la seva particular simbologia. Si bé 
defineix aquests anys com de síntesi, no renuncia al seu constant esperit 

innovador: incrementa l'ús dels vernissos que proporcionen una major 
lleugeresa i lluminositat a les seves obres, en unir la transparència i 
fluidesa del vernís amb la versatilitat del paper o del cartró. A començos 
de l'any 1992, exposa a Sevilla la seva Celebració de la mel. Las Pal- 
mas de Gran Canaria, Porto, Lisboa, Santt Gallen, Bilbao i Barcelona 
també en seran testimoni. Emprarà, així mateix, la pintura amb esprai 
i la goma escuma, un material tou que en les seves mans arriba a 
assolir textures de gran duresa. Serà justament en els anys vuitanta 
quan la seva força creadora traspassarà els límits de la pintura per 
penetrar en els de l'escultura. Iniciat en el treball de l'argila cuita a 
Sant Pau de Vença, al sud de França, no tardarà a unir el seu nom al 
d'Artigas, el terrisser de Gallifa. Ambdós realitzaran el mosaic anomenat 
Onze de Setembre per a la plaça de Catalunya de Sant Boi, escenari de 
la primera Diada, l'any 1976. 


La seva prolífera producció al llarg d'aquesta dilatada trajectòria artís- 
tica ha captivat l'atenció del públic i dels crítics d'art. Així ho palesen 
les innombrables exposicions que arreu del món se celebren al voltant 
de l'obra d'Antoni Tàpies. "Sempre dic que cada setmana se n'inaugura 
una. Moltes vegades ni jo mateix ho controlo. Ara mateix, per exemple, 
sé que hi ha una retrospectiva a Londres, una exposició a Berlín, una 
antològica d'obra gràfica als Estats Units, que serà itinerant per les 
universitats americanes", manifestava el mateix artista l'any 1988. Des 
que exposà per primera vegada dos quadres seus al Saló d'Octubre de 
les Galeries Laietanes, l'any 1948, els principals museus i galeries d'art 
dels cinc continents han estat testimoni de la polèmica que la seva 
obra ha suscitat: Martha Jaclson Gallery de Nova Yorle, Sala Gaspar de 
Barcelona, Galerie Stadler de París, Museum of Modern Art de Nova 
Yorle, Solomon Guggenheim Museum, Galerie Maeght de París, Seibu 
Museum de Tolyo, Musée d'Art Moderne de la Ville de Paris, 
Nationalgalerie de Berlín, per esmentar-ne només una mínima mostra. 
Però l'interès suscitat per l'artista i la seva obra s'ha plasmat també en 
tres films i en més d'una trentena de monografies i d'un centenar 
d'articles i catàlegs que li han dedicat els millors crítics, historiadors i 
teòrics de l'art: Alexandre Cirici, Juan Eduardo Cirlot, Pere Gimferrer, 
José M. Valverde, Giulio Carlo Argan, Michel Tapié o Jacques Dupin, 
per no allargar-ne més la relació. 


Malgrat que els premis i guardons no afectin la seva obra, contribueixen 
a difondre-la i a apropar-la al públic, com reconeix el mateix Antoni 
Tàpies. l aquests no li han faltat, ja que les acadèmies d'art, les 
institucions i els governs dels diferents paisos han rivalitzat per comptar- 
lo entre els seus membres i honorar-lo amb la seva més preuada 
distinció. Serveixin d'exemple el Premi de la UNESCO i el de la David 
Bright Foundation, l'any 1958, el de la Solomon Guggenheim 
Foundation, el 1964, el Gran Premi del President de la República Fran- 
cesa a la VI Biennal de Menton i la Medalla d'Or de l'Associació Inter- 
nacional de Crítics d'Art, el 1966, el Gran Premi de la Biennal de 
Gravat a Ljubljana, el 1967, el nomenament com a Membre de 
l'Alademie der Riinste de Berlín, el 1979, la Medalla d'Or de Belles 
Arts lliurada pel rei Joan Carles, el 1981, el premi de la Fundació Vvolf 
de Jerusalem, juntament amb Marc Chagall, el 1982: la Medalla d'Or 
de la Generalitat de Catalunya i el títol d'Officier de l'Ordre des Arts et 
des Lettres concedit pel govern francès, l'any 1983, el Premi de la Pau 

de l'Associació per a les Nacions Unides a Espanya, el 1984, el Prix 
National de Peinture del govern francès i el nomenament de membre 
de l'Acadèmia Reial de les Belles Arts d'Estocolm, el 1985: el títol de 
Commentateur de l'Ordre des Arts et des Lettres concedit pel govern 
francès i el de membre honorari de la Gesellschaft Bildener Rúnstler 
Òsterreichs de Viena, el 1988: el Premi Príncipe de Asturias de las 
Artes i el Praemium Imperiale de l'Associació Artística del Japó, el 
1990, el nomenament de membre d'honor de la Royal Academy of 
Arts de Londres i de l'American Academy of Arts and Sciences de 
Cambridge, i la Medalla d'Or de la Ciutat de Barcelona, concedida 
per l'Ajuntament de la Ciutat el 1992. 


També algunes universitats han volgut sumar-se al reconeixement dels 
seus mèrits artístics incloent-lo en la nòmina dels seus doctors honoris 
causa: el Royal College of Art de Londres, la Universitat de Barcelona, 
la de les Illes Balears i la de Glasgovv han precedit la Universitat Rovira 
i Virgili en aquesta designació. 


Però pintar no és per a Antoni Tàpies un divertiment ni una forma de 
copiar bellament la realitat. Pintar és una manera de reflexionar sobre 
la vida que es vol comunicar amb l'espectador a través del 
metallenguatge de les xifres, símbols i signes. Per a això la gent ha 
d'ésser apta per a rebre el missatge, ha d'haver estat preparada, se l'ha 
d'haver ensenyat a despertar la seva sensibilitat per tal d'ésser capaç 
d'adquirir el coneixement de l'objecte cognoscible. A través de la pin- 
tura creu poder desenvolupar les potencialitats que hi ha en tot ésser 
humà i, d'aquesta manera, encara que soni a utòpic, arribar a canviar 
el món i redimir la humanitat de la decadència en què es troba sumi- 
da. La seva vocació pedagògica, el seu desig d'assolir el veritable èxit 
d'ésser entès perquè tothom pugui treure profit de la seva obra -"Sempre 
m'he amoinat per ser escoltat. En tot allò que emprenc (...), em vull fer 
escoltar", dirà el mateix artista-, el porten a complementar la seva 
comunicació mitjançant la pintura i l'escultura amb la paraula escrita 
dels seus llibres traduits a diverses llengúes, dels seus articles a la premsa 
o dels seus textos curts sobre Miró, Picasso, Hans Arp, Saura i alguns 
artistes joves com Broto, Grau o Tena. 


Pintura i paraula constitueixen per a ell una perfecta simbiosi: si en 
l'obra pictòrica hi és present la paraula, en l'obra literària també té 
cabuda la imatge. Poesia i pintura s'apropen en les seves il-lustracions 
de llibres, la majoria poètics, d'Alberti, Gimferrer, Tatiguchi i, sobretot, 
del seu amic Joan Brossa, amb qui, juntament amb Modest Cuixart, 
Joan Ponç, Arnau Puig i Joan Josep Tharrats, fundà l'any 1948 el 
moviment artístic literari Dau al Set. 


El llibre, servador de la paraula escrita, és per a Antoni Tàpies un símbol 
de la saviesa, el qual es troba present en la seva obra pictòrica i 
escultòrica. En els llibres, segons ell, hi ha grans veritats tancades: "No 
es pot parlar de veritats eternes, no n'hi ha. Però els llibres 
d'espiritualitat, Llull o els mestres orientals, inclouen principis més 
estables que, per a l'existència humana, segueixen vigents. Han estat 
oblidats fins i tot per les forces de la societat que els haurien de tenir 
més presents: els filòsofs, els científics, tots ells agafats per corrents de 
pensaments positivistes i materialistes provinents del segle passat. Crec 

que ara cal esforçar-se per recuperar els valors. No es pot viure més en 
un estat de nihilisme negatiu. Es pot assumir com feia Nietzsche un 
nihilisme crític, però no es pot continuar negant-ho tot. La presència 
del llibre en la meva obra vol dir "alertal" a la gent.. hi ha coses que 
s'han de respectar" Així s'expressava Antoni Tàpies el març de 1990. 


La biblioteca és una part essencial de la seva Fundació inaugurada el 
juny de 1990, al bell mig de l'Eixample barceloní, i coronada amb 
l'obra de dimensions més monumentals creada per l'artista: Núvol i 
cadira. A la secció dedicada a l'art modern i contemporani s'hi afegeix 
la destinada a l'art i el pensament orientals. Així, l'edifici de Domènech 
i Montaner ha esdevingut un santuari de la saviesa obert a tots aquells 
que vulguin educar i cultivar el costat dret del cervell, el dels sentiments 
espirituals i dels grans valors. 


Però darrere de tota aquesta activitat creadora suara resumida i 
sintetitzada, hi ha l'home, Antoni Tàpies i Puig, que nasqué un 13 de 
desembre de 1923 en el si d'una família benestant de Barcelona. El 
seu pare era advocat i el seu avi matern estava vinculat als llibres i a la 
política. Això li permeté des de petit entrar en contacte amb el món 
cultural barceloní. La seva educació fou confiada, com corresponia a 
un fill de la burgesia catalana, a les monges del Loreto primer, a l'Escola 
alemanya després, i finalment als Escolapis de Balmes. Les experiències 
viscudes durant els seus anys d'estudiant, la Guerra Civil i la seva 
naturalesa malaltissa deixaran una forta empremta en el jove Tàpies. 
Durant la seva estada al sanatori, es planteja molt seriosament les 
questions sobre la religió i sobre l'actitud de l'Església davant el progrés 
i les injustícies socials sense resposta. El resultat és que perd la fe. Es 
declararà agnòstic, però a la vegada profundament místic i filòsof. La 
seva mística no serà teològica, sinó antropològica, patrimoni de la 
humanitat i no d'una religió determinada. "No sé si pintar se'n pot dir 
resar: en tot cas, és una meditació constant sobre la naturalesa huma- 
na, sobre el que som i sobre el nostre viatge pel món", són paraules 
seves. Sent una especial fascinació per Ramon LLull i la seva 
combiriatòria de les més diverses branques del saber. S'interessa per la 
filosofia oriental (vedanta, ioga, tantrisme, budisme i zen), pels pre- 
socràtics, pel cinema mut i les pel-lícules de Bergman, per la música 
de VVagner i pels textos de divulgació científica que escrivien els 
deixebles d'Einstein. "Sóc optimista, perquè les lectures que faig de 
coses de ciència -que és la meva debilitat- han deixat sense força la 
teoria que deia que hi havia homes de dues menes, els eminentment 
científics o els eminentment espirituals. Ara s'ha comprovat que 
cadascun de nosaltres té dos hemisferis al cervell. A l'esquerra hi tenim 
la part més ordenada, la que ens dóna el llenguatge i la raó. La part 
dreta ens dóna una visió del món més global, influeix sobre les coses 
emotives i finalment sobre els mecanismes de l'art.", manifestarà el 
juny de 1990. 


L'any 1954 es casa amb Teresa Barba i Fàbregas, la qual esdevindrà la 
seva salvació, el centre de la seva existència, la transformació de la 
seva vida, la companya ideal, el just equilibri i la necessària part 
organitzativa. 

Defensor acèrrim dels drets humans i de la llibertat en majúscules, 
manifesta una actitud'obertament contrària al feixisme i al règim del 
general Franco, malgrat que aquest intentés utilitzar-lo com a element 
de propaganda exterior. El 1951 fa la sèrie política Histoire Naturelle, 
en què inclou un retrat del Fúhrer i satiritza el feixisme. Són els anys 
d'influència marxista que el portaran a apropar-se al PSUC. 


Però això no l'impedirà valorar negativament els artistes comunistes 
que li semblen dolents o criticar el dirigisme cultural de l'stalinisme o 
de qualsevol altre sistema, sigui de dretes o d'esquerres. 


Compromès amb la tiuita política per la democràcia, assistí a l'acte de 
constitució del Sindicat Democràtic d'Estudiants de la Universitat de 
Barcelona, el dia 9 de març de 1966, a la sala d'actes dels Caputxins 
de Sarrià, juntament amb Salvador Espriu, Jordi Rubió i Balaguer, Joan 
Oliver, Agustín García Calvo, Manuel Sacristàn i més de cinc-cents 
estudiants, professors, artistes i intel-lectuals. Assetjats per la policia, 
intentà negociar en companyia de Jordi Rubió, Antoni de Moragas i 
Salvador Espriu la sortida de tots els reunits. La temptativa fracassà i el 
setge es perllongà fins que la policia hi entrà de forma violenta dos 
dies després. Traslladat als calabossos de Jefatura, hi restà confinat 
setanta-dues hores i fou sancionat amb una multa de 200.000 pessetes. 
Per pagar les sancions imposades a tots els intel-lectuals i professors 
detinguts, s'organitzà a corre-cuita una subhasta a París amb obres 
donades per diferents artistes, entre els quals hi havia també el mateix 
Antoni Tàpies. La Caputxinada, nom amb què fou conegut popularment 
el setge suara esmentat, representà "el primer cop polític ben donat 
contra el règim", en paraules del provincial dels caputxins, i el 
començament de la revolució a la Universitat, dos anys abans del maig 
del seixanta-vuit. Tres escombres o Pila de plats són obres que fan 
referència a aquest esdeveniment. 


Quatre anys després, el desembre de 1970, assisteix en companyia de 
la seva dona i de Joan Miró a la tancada d'intel-lectuals i artistes, els 
quals es congregaren a Montserrat preocupats pel previsible desenllaç 
del procés de Burgos i en solidaritat amb el poble basc. Aquesta vegada 
hagué d'abandonar la reunió abans que la guàrdia civil assetgés el 
monestir. 


Col-laborà també amb cartells i litografies en la lluita antifranquista i 
l'any 1974, arran de l'execució de Salvador Puig i Antich, pintà un 
quadre en homenatge seu. 


Finalment, cal remarcar que Antoni Tàpies és un català convençut, 
que declara obertament que la seva llengua és el català i que li agradaria 
tenir passaport català. La seva obra està plena de catalanitat i de 
senyeres, de reivindicació de la llibertat i d'autonomia del poble català. 
El Montseny, els barris de Barcelona, l'Hospitalet, Catalunya tota han 
estat la seva font d'inspiració. No s'amaga de dir que la seva pintura és 
com és, perquè és català. Serveixin d'exemple L'esperit català, la sèrie 
d'aiguatintes suite catalana, l'Onze de Setembre, Sardana, el cartell 
del Mil-lenari, el mural per a l'antic saló Màdico Susany de la Generalitat 
que ara porta el seu nom i molt especialment Inscripcions i quatre 
barres damunt xarpellera en què, dominat tot el conjunt per les quatre 

barres vermelles, es poden llegir les paraules "Visca Catalunya", 
"LLibertat" i els noms dels principals homes de Catalunya, des de Ramon 
Llull fins a Lluís Companys, barrejats amb els d'algunes institucions 
nostres -Corts, Usatges- i el de Ripoll, bressol de Catalunya. 


Antoni Tàpies és un català universal que ha volgut unir la seva A 
d'Antoni i la seva T de Tàpies i Teresa a la a que marca l'inici de la 
Universitat Rovira i Virgili amb una decidida vocació universal i a la T 
de Tarragona en l'emblema creat amb extraordinària generositat, en la 
qual tampoc falta la creu, la creu símbol de la cruilla "on es troben 
moltes coses que semblen oposades -l'esperit i la matèria, el cos i 
l'ànima, el dalt i el baix, les coordenades de l'espai...-, de la lluita 
constant entre la tesi i l'antítesi i en què estem sempre" 


Rector Magnifice, Excellentissimi. Domini Antonii Tàpies Puig uitam 
et operam, ut potui, explanaui. Satis tamen uideor dixisse ut ob magna 
eius merita tua auctoritate ei praemia tribuantur. Rogo igitur, Rector 
Magnifice, uti clarissimum uirum Antonium Tàpies Puig, Honoris Cau- 
sa, Doctorem creare et nostrae studiorum Uniuersitati adnumerare 
digneris. 

(UUNIVERSITAT ROVIRA 1 VIRGILI 


PARAULES DE L'EXCM. SR. 
ANTONI TÀPIES 1 PUIG 
A L'ACTE DE LA SEVA INVESTIDURA COM A 
DOCTOR HONORIS CAUSA 


DE LA UNIVERSITAT ROVIRA 1 VIRGILI 


ANTONI TÀPIES 1 PUIG 


NA 


Excel-lentíssim i Magnífic Sr. Rector, 
digníssimes autoritats, 

benvolguts professors, professores i estudiants, 
amics tots, 


es de la seva creació, la Universitat Rovira i Virgili m'ha fet 
ues distincions: primer encarregant-me el seu emblema i ara amb 
aquest doctorat honoris causa, que em sembla que no mereixo. Però 
ho he acceptat amb molt de gust i agraiment perquè no solament són 
fets que demostren la vostra simpatia per un determinat tipus de 
trajectòria artística, sinó perquè amb això potser entre tots anirem obrint 
camí perquè els estudis d'art modern, d'estètica i de teoria i d'història 
de l'art en general es vagin situant al mateix nivell de les altres discipli- 
nes universitàries, cosa que em sembla molt convenient. I qui sap si tot 
plegat també pot servir d'encoratjament a les noves vocacions que 
avui estan lluitant pels laberints no sempre fàcils del món de l'art ac- 
tual. Gràcies, doncs, de tot cor, i us asseguro que mentre pugui seguiré 
esforçant-me per ser realment mereixedor de l'horor que ara em feu. 


Us llegiré un assaig que en certa manera és la resposta a una de les 
preguntes que m'han fet més vegades: per què pinteu creus2 Sempre 
he dubtat de si és convenient que els artistes donem massa explicacions 
del nostre treball. Però a una pregunta tan repetida i tan important un 
dia o altre calia respondre alguna cosa més que allò que de vegades 
he contestat en les presses d'una entrevista o en la improvisació d'una 
conversa. l el fet de venir a parlar a la ciutat de Tarragona, sota la 
invocació del signe TAU, potser m'ha acabat de decidir. 


Les creus, les ics i altres contradiccions 


(Allò oposat és útil. 

De les coses contràries neix la més bella harmonia. 
Tot prové de la discòrdia 

cEl món és a la vegada múltiple i una 

Heràclit 

Malgrat que aquest pot semblar un tema artístic molt particular, les 
imatges de la creu i dels encreuaments, de les línies i plans oposats, de 
les interseccions de forces contràries... en nombroses cultures es con- 
sideren una representació simbòlica fonamental del món. Són imatges 
que resumeixen problemes filosòfics universals molt profunds i 
complexos: les anàlisis de l'ésser, les visions de la realitat última... l en 
ells es troben involucrades concepcions que pertanyen tant al camp 
de la ciència com al de la saviesa mística, tant de l'ètica (i fins de la 
política) com de l'estètica, tant de pobles llunyans com de la nostra 
tradició. 


Aquesta representació del món ja es valorava fa gairebé cinc mil anys. 
Però amb les noves teories sobre la dialèctica i la lògica de la 
contradicció, tant en l'evolució del pensament, com de la història, 
com de la mateixa natura, amb els moderns coneixements dels 
processos imaginatius en la psicologia profunda i potser, molt 
especialment, amb la divulgació d'aquelles dades recents de la física i 
de la cosmologia que ara es consideren pròximes a moltes creences en 
el camp de l'espiritualitat, no és estrany que molts pensadors i artistes 
avui hi posin més atenció. 


Concretament en l'art del segle XX pensem, si no en el protagonisme 
que ha tingut la imatge dels encreuaments en tendències tan importants 
com el cubisme i la pintura abstracta, en l'obra de Mondrian, dels 
suprematistes russos, de Malevitx, de LisitzRy..., o en els moviments 
dadà i surrealista..., en la pintura de Paul Rlee i en molts signes de Joan 
Miró..., O en l'obra més recent d'un Polloch, d'un Hartley, d'un Franz 
Rline, Rainero Rounellis. I no parlem de tots els artistes que han il-lustrat 
la creu cristiana, com Matisse, Rouault, Manessier... Jo mateix ja fa 
mig segle que m'entossudeixo a convertir els encreuaments en una 
part essencial del meu treball i fins he adoptat la creu com a inicial del 
meu nom i quasi bé com un distintiu de la meva obra. 


Alguns estudiosos del simbolisme afegeixen de seguida que s'ha de 
distingir entre els encreuaments i les crucifixions, pensant que així se 
separa millor aquell simbolisme general del més particular que té en el 
cristianisme. Però la força evocadora i l'impacte psíquic que produeix 
el crucifix pot ser igualment un símbol universal que va més enllà del 
mateix cristianisme. La història de Jesús nascut d'una verge té, en efecte, 
molts paral-lels mitològics i el ritu de la seva mort en la creu i de la 
seva inhumació i resurrecció s'assembla moltíssim a la mort i resurrecció 
dels déus de la fertilitat del món antic, com Atis i Osiris, o a tots els 
ritus de la fertilitat del sòl. No cal ficar-se massa en les elucubracions 
que puguin fer-nos els simbolistes per entendre que la contemplació 
d'un home nu clavat a una creu, amb el sexe indefens, agonitzant, ens 
porta als límits més misteriosos de la nostra condició: l'amor i la mort, 
Eros i Tànatos, i que ni tan sols el crucifix ha de ser propietat exclusiva 
dels cristians. 


S'equivocaria qui interpretés això com una crítica negativa al 


cristianisme. Al contrari, també podríem considerar un mèrit dels 
cristians haver sabut treure partir d'aquella colpidora imatge universal 

que remou tantes coses en el nostre inconscient. Més endavant insisti- 
ré en aquest plantejament. 


La creu metafísica 


Les fonts que es refereixen al símbol específic de la creu, amb totes les 
variacions i analogies que comporta, són molt nombroses. Es podria 
formar una biblioteca consagrada a aquest símbol reunint llibres que 
van des dels estudis de cultes antics -del primitiu xamanisme, de la 
tradició egípcia, mesopotàmica, persa...- fins als més moderns de 
simbologia, passant per tot el repertori del mateix cristianisme o pels 
vells manuals de màgia i d'alquímia. Les abundants imatges que ens 
mostra la història de l'art també en són testimonis. 


Aquest interès per la creu és consequència de la gran varietat de 
significats, sovint parcials i aparentment diferents, que se li han donat: 
creus (i també ics) com a coordenades de l'espai, com a imatge de 
l'inconegut, com a símbol del misteri, com a senyal d'un territori, com 
a marca per sacralitzar diferents llocs, objectes, persones o fragments 
del cos, com a estímul per a inspirar sentiments místics, per a recordar 
la mort i, concretament, la mort de Crist, com a expressió d'un concepte 
paradoxal, com a signe matemàtic, per a esborrar una altra imatge, per 
a manifestar un desacord, per a negar quelcom. També cal referir-se 
als símbols que es deriven de certs conjunts de creus, dels teixits, de 
les xarxes... 


Tanmateix és la interpretació matafísica del nostre símbol la que millor 
ens aproxima al model del món que representa i des de la qual es 
poden deduir i ordenar totes aquelles altres aproximacions parcials 
que he dit. Val la pena d'estendre's una mica. Un dels grans historiadors 
i intèrprets del tema, René Guenon, diu que el signe de la creu repre- 
senta de forma molt clara la comunió perfecta de la totalitat dels estats 
de l'ésser, i per això totes les doctrines tradicionals l'han adoptat com 
a símbol de l'Home Universal. Potser, doncs, ja és hora que comencem 
a parlar tant de la creu (el signe representant) com d'allò que represen- 
ta: el coneixement o la visió del món que la va originar. En el fons la 
creu vol ser una veritable estructura de l'univers. En aquest sentit, tant 
o més que d'un símbol, s'ha de parlar de descripció d'una "realitat 
humana" molt generalitzada. Mircea Eliade l'anomenava "geografia 
mítica", i explicava que aquesta visió de la realitat començà a aparèixer 
en les cultures que creien en la concepció de les tres regions còsmiques 
-Cel, Terra, Infern- amb un centre en el seu punt d'intersecció. Un 
centre on, ja en les èpoques més arcaiques - del Vedes, del pròxim i 
mitjà orient-, apareix el símbol de l'arbre còsmic, les arrels del qual 
s'enfonsen en l'infern i les branques toquen el cel, formant una creu 
amb el pla de la terra. Aquesta imatge fins es considera l'origen de la 
idea cristiana que, assimilant-la a aquell arbre, també situa la creu en 
el centre del món, amb tot un conjunt d'altres símbols que se'n deri- 
ven: el símbol de comunicació entre el cel i la terra, el de l'escala, el 
de l'ascenció, el del retorn al paradís... 

L'esperit dels pobles orientals 


Ara bé, malgrat que aquesta "geografia mítica" fa semblants tantes 
cultures, hi ha tot un grup d'entre elles que, a més, tenen una caracte- 
rística importantíssima que les distingeix radicalment de les altres i 
que, segons molts pensadors, les situa en un punt de vista més aprofundit 
de la realitat. Són totes les cultures que porten la marca d'allò que 
diem "l'esperit dels pobles orientals" Es tracta que, mentre que a 
Occident (i en especial en la nostra tradició judeo-cristiana) predomi- 
na la creença que aquella "geografia" és dual (creador i criatures, esperit 
i matèria, ànima i cos, idealisme i materialisme...), en canvi en les 
cultures "d'esperit oriental" generalment es pensa que aquella geografia 
és una, encara que sigui, com explicaré, una unitat molt especial. l en 
diem pobles "d'esperit oriental" i no pobles "orientals" a seques perquè 
la seva visió del món avui no es limita als que estan geogràficament a 
Orient sinó que és una visió, com mostrarem, cada cop més estesa i 
més atractiva per a una mentalitat moderna. 


Triem com a exemple el model que ens dóna la ciència i la filosofia de 
la Xina arcaica, tant perquè és de les més antigues com perquè és la 
menys sospitosa de supersticions. Però sense oblidar que la seva visió 
del món és comuna, encara que s'hi arribés per camins diferents, a la 
mentalitat bàsica dels pobles hindús, dels japonesos, del sud-est asiàtic, 
etc. 


Precisant més, malgrat que fer-ho sigui una mena de "violació de la 
tradició oriental" i, per a alguns, gairebé un pecat, em sembla important 
intentar aprofundir en aquesta aportació fonamental seva: el concepte 
del Principi Únic o, com en diu el filòsof japonès Nyoiti Saleurazavva, 
del sistema de la unitat bipolar o de la vinyanglogia que desenvoluparen 
aquells pobles i que, per a ells, representa una llei sublim que ho ex- 
plica tot. Segur que no estic dient res de nou i que em perdonin els 
orientalistes, però m'atreveixo a transcriure'n unes nocions perquè em 
semblen imprescindibles per a explicar el símbol que ens ocupa, referit 
sobretot al camp de l'art i potser del meu art en particular. 


D'acord amb el resum que ens en fa aquell pensador, per als antics 
xinesos allò que produeix (o autoprodueix) i compon l'univers és 
TailyoRu, l'univers èter o la natura íntima. Cúnyatà en sànscrit: Ru en 
japonès. És el famós concepte de la vacuitat oriental que està en la 
base de tot, el principi originari, el Tao completament misteriós i 
innombrable però que el savi místic intueix o en té la vivència - no el 
coneixement intel-lectual - i al qual també tenen un cert accés alguns 
poetes o alguns artistes. 


Com es dedueix de l'I-Ring, el famós llibre de les transformacions, 
Taihyolu es fa manifest perquè és una unitat polaritzada: un pol carregat 
d'energia yang (constructiva, pesant, centrípeta, calòrica...) i l'altre pol 
d'energia vin (dilatadora, freda, ascendent...)j, dos pols en constant 
oposició dinàmica que donen lloc a les infinites transformacions que 
creen l'Univers. Ho expressa la suprema dita que tant agradava a Lao- 
Tsé: l'u produeix el dos, el dos produeix el tres, el tres és la manifestació 
de tots els éssers possibles. 

No es tracta, doncs, d'un dualisme ordinari, porquè tots els éssers i tots 
els fenòmens participen, en proporcions variades, de les dues energies. 
Els antics xinesos, com també es veu en l'I-Ring, ho expressaren 
tangiblement per mitjà d'uns bastons quadrangulars, al mig d'una cara 
dels quals se cisellava una cavitat d'una amplada igual que l'espessor 
dels bastons. Un costat del bastó és, doncs, pla, intacte. És el símbol 
yang, compacte, contret. L'altre costat, el de la cavitat al mig, és yin, 
separat, dilatat, buit. Són els dos aspectes complementaris del mateix 
u. Els xinesos els anomenen bastons del logos i: combinant-los de for- 
mes molt sofisticades, els seus savis (i potser tots els savis) van arribar 
a explicar el conjunt dels fenòmens de l'Univers: l'astronomia, la 
metereologia, la física de l'aigua, el camí del foc, la vida i la mort, tots 
els esdeveniments socials i individuals, l'agricultura, la moral, etc. 


Però hi ha una primera combinació que el filòsof destaca com una 
mena de preàmbul de totes les altres, que amb la seva aclaparadora 
senzillesa (aquí en diríem com l'ou de Colom) constitueix una de les 
imatges més subtils, enginyoses i a la vegada més raonables que ha 
donat la humanitat. Ho expressaré amb les mateixes paraules de 
Salurazavva: "Dos bastons del logos (és a dir, dues manifestacions o 
dues forces) disposats en creu, yang damunt de yin, és un signe que no 
és de cap costat, ni yang ni yin. És la comunió entre yang i yin. És el 
símbol secret adoptat més tard pel budisme i per moltes sectes, per 
diverses escoles d'ensenyament tradicional de l'estètica, el secret de 
l'escola d'esgrima de Musari, el talismà de diverses creences... És el 
símbol de l'harmonia. entre l'home i la dona, del suprem equilibri 
dinàmic entre les activitats yang i vin..." És la misteriosa unió dels 
contrarisl I el pensador conclou rotundament: "Aquesta creu filosòfica 
és la base de tots els signes sagrats..." 


Sabem que els xinesos tenen una altra representació menys antiga i 
més popular d'aquesta oposició dinàmica del yang-vin. Es tracta del 
famós T'ai-xi T'u o "diagrama del Principi Suprem", un cercle dividit 
en dues parts per una línia sinuosa, que fa que cada part penetri en 
l'altra. És com una representació exterior d'aquell Principi, amb diverses 
connotacions que la fan interessant i fins bella. Potser està associada a 
una cultura i a una època precises. La creu de les oposicions, en canvi, 
és un símbol més filosòfic, més abstracte, gairebé més mental que vi- 
sual, més una vivència que una imatge, molt més interior, una veritable 
estructura íntima del nostre ésser que, a la vegada, ens estructura amb 
la resta del món. I és també un signe més universal, amb moltes més 
connotacions i ambigúitats que fan patent la seva essencialitat indis- 
cutible. 


La creu i la nova ciència d'Occident 


Potser alguns es preguntaran a què ve, a la fi del segle XX, treure el 
testimoni de tot això per justificar l'afecció a les creus. Doncs per la 
senzilla raó que ja he apuntat abans: perquè aquesta visió suprema del 
Principi Únic, en tant que vacuitat originària bipolar, amb tot el siste- 
ma combinatori dels contraris que simbolitza la creu i que caracteritza 
l'esperit dels pobles orientals, avui es considera molt pròxima a la visió 
de l'Univers que ens donen les darreres dades de la ciència occiden- 
tal, i concretament a allò que se'n diu el nou paradigma hologràfic del 

món. És, per tant, un testimoni que interessa moltíssim a tot intel-lectual 
i artista del nostre temps. I 


No pretenc pas donar ara una explicació detallada d'aquesta proximitat. l 
Actualment hi ha una extensa bibliografia per a qui vulgui aprofundir 
en aquest estudi. Però val la pena destacar un parell de questions. 
Recordem la dissolució de l'antiga idea de substància material que 
caracteritzava la física mecanicista clàssica, i la seva assimilació avui 
a una mena de conjunt de remolins elèctrics o de camps de força que 
s'originen en un oceà d'energia quàntica potencial. 4No és cert que 
amb això els científics del nostre segle ens han apropat moltíssim a la 
idea de vacuitat activa, a aquella Cúnyatà que és a l'origen de tot2 
:Que, al mateix temps, també ens han fet veure que aquests camps de 
força oposen els seus valors positius o negatius, com el yang i el yin2 4l 
què dir de la relació del Principi Únic oriental amb les recents hipòtesis 
de Gaia, de la Terra com a organisme vivent que es regula ell mateix 
en interconnexió amb tot l'Univers És que el nou esperit de la ciència 
no ens actualitza les creences animistes d'Orient2 Aleshores s'ha 
d'entendre que no és tan estrany que alguns intel-lectuals i artistes 
s'entusiasmin per aquesta gran intersecció dinàmica que estructura la 
nostra exitència, aquesta misteriosa comunió de contraris que simbolitza 
la suprema idea de la creu. I que la tinguin com el símbol d'una visió 
del món, que continua estant en plena vigència, de la màxima actualitat 
i sobre la qual és molt oportú estimular a continuar reflexionant i, 
sobretot, a treure'n consequències pràctiques. 


El concepte del Principi Únic bipolar que va ser elaborat a la Xina de 
fa tants segles i que està perfectament simbolitzat per un encreuament 
ha convertit, doncs, aquells pobles en els representants d'una de les 
filosofies positives i pragmàtiques més antigues i a la vegada més 
modernes del món. En realitat és un concepte que recolza en la 
investigació científica que els xinesos anaren desenvolupant de segle 
en segle. Però atenció, perquè en aquest punt és molt important recor- 
dar que aleshores es tractava d'una ciència inseparable de la idea de 
saviesa integral, basada especialment en l'instint-intuició, que 
l'apropava molt a la visió mística i als sentiments propis de les religions 
i cultes de la natura. Sense elements supersticiosos ni creacions divines 
personals, però amb un respecte sagrat per aquella misteriosa tríade 
de l'u que a la vegada és un dos i que viu fins en allò més insignificant 
de l'Univers, amb un sistema d'escriptura també molt intuitiva i 
simbòlica que expressa molt bé aquella unitat dels contraris i aquell 
sentiment reverenciós per tot, que va governar admirablement els pobles 
durant llargs períodes fins a l'època de Confuci. I és un Principi que, 
per camins diversos i pel seu compte, anà configurant els aspectes més 
afortunats de la filosofia de tots els pobles d'Orient, del Vedanta, del 
taoisme i potser molt especialment del budisme, aquell que precisament 
s'implantà amb tanta força a la Xina de Lao-Tsé i que tant ha florit en el 
zen del Japó. Fins i tot Confuci sembla que l'acceptà en els últims anys 
de la seva vida. 


Hi ha autors que ens asseguren que el pensament oriental -que avui, 
com he dit, ja no està solament localitzat a Orient- no ha donat res 
més de tan profund ni de tan perfecte. Es diu que tota la saviesa poste- 
rior només està feta de variacions i comentaris sobre el mateix. Tot 

plegat ha contribuit que molts occidentals, en els darrers segles, se 
sentin atrets pet l'exploració de les tradicions d'Orient. La seva fama 
fins i tot ha fet córrer entre alguns divulgadors que Occident, des dels 
temps d'Heràclit fins a Schopenhauer o Nietzsche, no ha donat res de 
semblant. És una exageració, és clar, però no hi ha dubte que hem 
hagut d'esperar que a Occident canviés radicalment l'esperit de la 
ciència perquè aquell paradigma d'Orient i dels seus equivalents 
d'Occident comencés a semblar-nos seriós. 


És cert que sobretot la ciència occidental que anomenem clàssica ha 
anat per altres camins. Però seria un gran error -ho he comentat diverses 
vegades en altres escrits- que d'això deduíssim que els occidentals 
hem desconegut del tot aquell model, perquè la veritat és que nosaltres 
també l'hem tingut present en el tipus de coneixement que anomenem 
de la contemplació mística. Una línia, també és veritat, que no ha 
estat mai massa ben tractada ni per part de la ciència clàssica ni per 
part de les esglésies oficials, però que, ves per on, ara són els mateixos 
científics del nostre segle els qui ens l'han posat d'actualitat. 


La nova ciència occidental, doncs, sembla que avui accepta elements 
que l'apropen a l'instint-institució dels místics i fins i tot a aquella saviesa 
integral semblant a la dels xinesos. Evidentment, sobre aquest tipus de 
mística ens caldria fer les mateixes consideracions adreçades al símbol 
de la creu. Perquè la via dels místics també té el mateix abast 
antropològic general - que engloba els sentiments místics cristians O 
els islàmics o els que siguin - sense haver de ser l'exclusiva de cap 
religió determinada. Però, sigui com sigui, no hi ha dubte que la via 
mística és una forma de coneixement del món que avui, estimulada 
per la nova ciència, està prenent molta força. I, insistim de passada, 
que en el món de la creació artística ja ha tingut consequències d'interès. 


Recordem que, fins fa poc, entre els intel-lectuals de l'Occident modern, 
dient-ho amb paraules del biòleg Rupert Sheldrale, "es considerava 
de bon to pensar que la consciència humana era com una progressió 
anant de la creença en les virtuts màgiques i religioses (...) per arribar 
a un estat de consciència avançat representat per la ciència" En el 
nostre segle, per contra -i especialment en la segona meitat, amb la 
gran crisi mediambiental, el creixement dels moviments verds i els 
nous plantejaments de biòlegs i ecologistes ha augmentat l'interès per 
totes les creences (entre les quals hem de comptar el judaisme i el 
cristianisme) que originàriament s'havien fonamentat sobre experiències 
animistes de la natura, cultes que manejaven símbols i rituals amb fins 
eminentment pràctics per engranar els homes al correcte funcionament 
de la mare terra o que, com volien els xinesos, els posaven en harmonia 
amb el Tao. 


Aquest conjunt de canvis està fent que molts mites i símbols considerats 
arcaics, ara es tornin a veure més aviat com una força que no pas com 
una feblesa de les religions. Amb la qual cosa se'ns confirma que en 
tots els camps del pensament i de l'activitat humana: ciència, filosofia, 
art..., i fins en el món religiós, avui es va trobant raonable l'apropament 
a la visió no-dual del món, amb totes les consequències favorables 
que això pot dur a l'home i a la natura. I per descomptat que això 

també ens obliga a reconsiderar profundament molt del llegat cultural 
de la nostra tradició judeo-cristiana. 


Símbols de noves esperances 


Dins d'aquest context, cal recalcar que tot el que he dit del símbol de 
la creu i de la mística també s'ha de tenir en compte respecte a molts 
altres símbols, imatges, mites, metàfores, rituals..., de tots els quals hi 
ha institucions religioses que també en semblen propietàries, quan en 
realitat són fruit de processos de simbolització comuns a tots els homes. 
Imatges i símbols que ens atreuen instintivament, de forma que de 
vegades sembla inexplicable i que en ocasions -per què no2- poden 
assemblar-se a les visions d'alguns místics i fins a símbols tradicionals 
de totes les religions, inclòs el cristianisme. Perquè en el fons tot són 
processos psíquics vitals que no poden ser pas tan diferents d'un home 
a l'altre, ni d'una raça a l'altra, ni fins i tot de religions allunyades en 
l'espai i el temps. Em sembla important dir-ho perquè, tot i que el 
símbol de la creu és considerat essencial, n'hi ha molts d'altres també 
importantíssims, que igualment són part de la visió del món que ella 
representa. I també perquè no es pensi que en el món de l'art d'ara 
endavant només s'han de fer creus. 


Pensem, per esmentar-ne alguns, en aquella imatge enigmàtica de la 
trinitat que és a la base de l'Univers comuna a moltes creences: o en el 
símbol del Pare creador que ens agermana amb tot, o el de l'encarnació 
del Fill, que ens deifica també a tots: i fins i tot el símbol de la Mare 
verge com a representació de la terra acollidora, o el símbol del 
baptisme, que originàriament era un ritual de mort i de començament 
d'una nova vida -no els quatre esquitxos degradats del bateig actual 
sobre els nounats, sinó la immersió d'una persona adulta fins a gairebé 
ofegar-la, per fer-li sentir la sensació real de morir i tornar a renéixer-, 
o en tants símbols i ritus d'iniciació dels joves, de l'aparellament, de la 
mort..., o en les imatges eucarístiques, en l'àgape, en la meravellosa 
deglució simbòlica de Déu, o en la idea del martiri i l'ascensió: en la 
visió de la presència divina pels racons més impensats, en els ritus 
estacionals de la fertilitat de la terra, en l'àngel caigut..., i no parlem de 
la quantitat d'imatges i símbols al-lusius a aquella Realitat última, aquell 
Tao, aquella divinitat que, dient-ho amb Hildegard de Bingen, es 
manifesta en la bellesa dels prats, que fa espurnejar les aigues, que 
encén el sol, la lluna i les estrelles, que amb saviesa ho ordena tot, que 
para tota la terra, que alimenta tot allò que és verd, la pluja que ve de 
la rosada, que dóna el goig de viure als brins d'herba, que fa caure les 
llàgrimes, que és l'aspiració a la bondat... I tants i tants altres. 


Tot plegat semblen realment símbols d'accions i reaccions vitals que 
s'entrecreuen per l'energia latent d'aquell Principi Únic de què l'home 
és part. Accions i reaccions instintives que no són gens gratuites i que 
mereixen ser respectades, admirades, conservades..., que ens ajuden 
a entendre millor la bellesa i la utilitat que també tenen moltes creences 
pròximes a nosaltres. Els viatges a l'Orient Llunyà i a la saviesa natural 
de pobles que diem primitius, allò que actualment es coneix com el 
mestissatge de les cultures, és d'una importància immensa i avui gravi- 
ta constantment sobre la nostra civilització. D'això, no n'hi ha cap 
dubte. Però també ens ha fet veure que, amb algunes reformes, qui sap 

si la majoria d'imatges, símbols i ritus de la nostra pròpia tradició judeo- 
cristiana que abans ens semblaven antigalles (inclòs el senyal de la 
creu) no formen part també de les veritats simbòliques que ens ajuden 
a viure i a fer un món millor. No sé si calen moltes o poques reformes. 
En tot cas, em sembla que si prèviament s'aconseguís rectificar alguns 
malentesos i algunes degradacions de certs símbols, i també es 
corregissin algunes supèrbies, potser caldrien menys reformes del que 
pensem. 


No vull acabar sense insistir en els dubtes que a l'artista li poden origi- 
nar discursos com el present i de la gran precaució que cal, quan tractem 
d'aquests temes, en l'ús de les paraules i en la seva divulgació. "Ni la 
religió, ni la filosofia (ni tampoc l'art) no exigeixen cap mena de pro- 
paganda. Al contrari, volen el secret." "Amaga la veritat", diu el savi. 
Per a l'artista aquesta "veritat" potser ha de ser com una mena de teló 
de fons implacable, que ha d'estar sempre present en el seu esperit, 
però amb molt de silenci, amb molta discreció... Perquè sabem que ni 
les millors filosofies, ni les millors intencions, ni les creences més 
sublims no són suficients per a fer obres d'art. En entrar cada dia al 
nostre estudi sempre toparem amb una tela en blanc que ens renova 
tots els problemes i que ens deixa sols per cercar la solució. I si ens 
pregunten quines veritats misterioses representen aquests signes, 
aquestes imatges i aquests colors que tan repetim, potser la millor 
resposta dels artistes és convidar a continuar mirant les nostres pintures, 
els nostres objectes, les nostres matèries, les nostres creus... Perquè 
qui sap si totes les nostres obres només són això: intents de respondre 
aquell interrogant, aquella incògnita, aquella X, aquella tau, aquella 
creu... que segueix trobant-se quan s'arriba als límits del coneixement: 
el gran Misteri davant del qual, avui com ahir, ens sentim iguals i 
solidaris amb tots els éssers de l'Univers. 

EXCM. 1 MAGFC. SR. JOAN MARTÍ 1 CASTELL 


Investidura com a doctor honoris causa del senyor Antoni Tàpies. 


Divendres, 25 de març 1994 
12h 
Antiga Audiència de Tarragona 


- Il-lustríssim Sr. Alcalde de la ciutat de Tarragona, 
- Honorable Conseller de Cultura, 

- Il-lustríssim Sr. President del Consell Econòmic, 
- Excel-lentíssim Sr. Antoni Tàpies i Puig, 

- Digníssimes autoritats, 

- Estimats i estimades col-legues, 

- Estimats i estimades estudiants i estudiantes, 


en segur que avui és una data de significació històrica, 
especialment solemne, per a la Universitat Rovira i Virgili: investim el 
nostre primer doctor honoris causa. Conscient de la transcendència, 
he volgut que en una cerimònia com aquesta no cabés la més petita 
possibilitat d'error. La proposta que vaig fer del nom de la persona que 
homenatgem havia d'ésser curullada de motivacions, perquè no és 
pas fàcil ni secundari de saber distingir amb encert. Aquelles qualitats 
que volem destacar en qui guardonem esdevenen virtuts que ens 
comprometem a fer nostres. Per la qual cosa cal que siguem 
escrupolosament mesurats en l'elecció. 


Antoni Tàpies i Puig no pot provocar cap ombra de dubte en aquest 
sentit. Les característiques que el determinen són diàfanament 
desitjables, tant des del punt de vista estrictament humà com des del 
punt de vista de la seva producció intel-lectual: ambdues perspectives, 
impossibles de separar en ell perquè, íntimament barrejades, en estreta 
interdependència, en constitueixen una sola realitat. 


En la investidura com a doctor honoris causa del Sr. Antoni Tàpies, qui 
hi guanya no és tant la seva il-lustre persona com la mateixa Universitat. 
Perquè complim un acte de justícia mitjançant el qual, tot premiant la 
seva celebritat, ens apropiem dels trets amb què se singularitza. 


En primer lloc, enaltim l'Art, amb majúscula, com a conjunt d'activitats 
especulatives que, aliades amb els oficis, en què intervenen les mans i 
la matèria, desemboquen en la creació de la bellesa. D'una bellesa 
útil i necessària. Al gran pintor -com a poeta- se li reconeix, en un 
procés llarg que arrenca de l'antiguitat més remota, la missió d'expressar 
algunes dimensions privilegiades de l'existència. Així, els seus fruits 
depassen progressivament la finalitat pragmàtica a curt termini per a 

elevar-se a nivells de cavil-lació científica, lluitant constantment con- 
tra les alienacions socials i econòmico-culturals. És això que fa 
difícilment precisos els límits de l'Art, perquè és un domini fet de 
contradiccions que es converteix sovint en subversió, la finalitat de la 
qual participa d'un hipotètic alliberament de la vida fins a fondre-s'hi 
definitivament. 


La Universitat Rovira i Virgili, fent honorança a l'Art en la persona 
d'Antoni Tàpies, es defineix cosmopolita i síntesi volguda que abraça 
des de les humanitats més pures a la més actual tecnologia. 


oh 


En segon lloc, anostrem l'engatjament amb els afanys pel saber, per 
l'aplicació dels coneixements coherents sobre categories de fets, 
d'objectes o de fenòmens que obeeixen a determinades lleis i que són 
verificats per la metodologia experimental. Que a això respon l'obra 
d'Antoni Tàpies. Ell ha estat i és un investigador infatigable, més enllà 
dels gustos i de les modes passatgers, sempre va a la recerca de noves 
expressions més rigoroses, tot anticipant-se a allò que és quotidià i 
massa efímer, encarnant, així, les virtuts amb què definim els genis. 


El treball d'Antoni Tàpies es caracteritza, entre d'altres trets, per la 
insatisfacció del savi que el mena a trobar solucions inèdites en 
l'explicació de la realitat que, amb modèstia gens falsa, considera 
fascinant però inabastable: els diversos estils s'adiuen amb els 
interrogants que l'inquieten i que també fa explícits en l'oralitat i en 
l'escriptura. De ben petit creia amb gran convenciment que els científics 
eren els qui millor podien conèixer el món, que sempre se li ha aparegut 
com a impossible de reflectir amb exactitud i en tota la seva profunditat. 


Tercerament, distingint Antoni Tàpies la Universitat Rovira i Virgili 
honora la docència, perquè, encara que, si no m'erro, no l'ha exercida 
professionalment, en canvi no parla solament a la seva intimitat indivi- 
dual, sinó que cerca d'establir el diàleg amb l'exterior. No pateix la 
dèria de l'hermetisme superb que tanca en un cercle emprobridor crea- 
dor i criatura, per a la satisfacció o insatisfacció exclusivament del 
primer. Antoni Tàpies ensinistra amb el seu art, per una autoexigència 
de col-loqui ininterromput. Consegúentment, és literalment un mestre. 


Investigació i magisteri, les dues funcions que han de qualificar la 
Universitat Rovira i Virgili, són la mixtura de què resulta l'obra de Tàpies. 


Una obra sortosament controvertida. L'aplaudiment universal d'un 
treball és sospitós de servitud al dogmatisme. Solament allò que no és 
científic pot escapar-se de la controvèrsia. Lluny d'afalagar-nos, ens 
hauria d'esverar el consens general respecte dels nostres resultats i de 
les idees que els sustenten. Antoni Tàpies confessa que dubta molt 
davant el desafiament de la tela en blanc i que té la sensació que el 
primer traç amb què inicia l'enunciat de qualsevol missatge artístic és 
una equivocació, de manera que tots els traços consecutius són com 
l'intent modificat de corregir automàticament errors precedents. Així 
ens expliquem la sorprenent capacitat per a renovar-se temptant els 
límits del seu treball. 

di. 


Els totalitarismes ideològics són consequència del terror a la dialèctica 
entre posicions antagòniques. Podem afirmar que Antoni Tàpies és un 
creador, un pensador, també pel fet que no desperta l'aclamació gene- 
ral, sinó que és discutit, acceptat i detractat. 


En quart lloc, en l'acte d'avui, la Universitat Rovira i Virgili manifesta 
la voluntat ineludible de servir la societat. Certament, l'obra d'Antoni 
Tàpies ha estat generalment rere els més alts valors socials. El seu rigor 
científic és amarat d'una clara resolució de defensa del sentit democràtic 
i de suport insistent a la llibertat, al respecte i la tolerància a la diversitat, 
a la solidaritat en el procés de la transformació progressista de l'entorn. 
Mai no ha sucumbit a l'elitisme que pogués col-locar la seva obra 
artística en un món artificial impol-lut que no vol contaminar-se de la 
tangibilitat de les coses i dels humans. Antoni Tàpies ha respost amb la 
paraula, el dibuix, el color i la forma a situacions d'injustícia i de 
reivindicació tan concretes com la matèria més aparentment 
insignificant que també maneja. "No hi ha estètica sense ètica", ha 
insistit ell mateix, manllevant els mots del nostre primer professor 
d'aquest curs, José Luis López Aranguren. 


En Antoni Tàpies el deler pel coneixement va paral-lel al desig de mar- 
car-se unes pautes coherents de comportament, fidel a les conviccions, 
les quals, tanmateix, no són per naturalesa invariables. 


De Picasso i de Miró aprèn la voluntat d'un capteniment que l'ajunta 
solidàriament amb tots els qui s'esforcen per millorar les coses. D'Antoni 
Tàpies, doctor ja de la nostra Universitat, volem aprendre la lliçó d'oferir 
la individualitat a la col-lectivitat, per tal de fondre-s'hi en una mescla 
en què la tasca com a universitaris deixi de complaure's en l'elucubració 
per l'elucubració i serveixi, a la fi, per a esmenar racionalment les 
condicions de l'existència avui i en el futur. Antoni Tàpies s'imposa 
amb igual necessitat, però en equilibri difícil, la soledat que li reclama 
el treball i la vocació social per sentir el discurs d'altri i per traspassar- 
li la convicció o la inseguretat del propi. 


En cinquè lloc, Antoni Tàpies és arrelat als orígens, però no pas per a 
contemplar-se amb complaença exclusivament en la terra per on les 
arrels s'allarguen, sinó per a projectar-se, sense ésser víctima de 
l'homogeneització igualadora, que solament justifiquen els qui se 
n'aprofiten amb prepotència, imposant els models de què es benefi- 
cien. Catalanitat i universitat: dos requisits indestriables que, en Antoni 
Tàpies, s'omplen de sengles sentits solament en una constant interacció 
mútua en cap cas excloent, sinó intercomplementària. 


do He 


És aquesta variada personalitat, rica en matisos, que acull, sentint-se 
honorada, la Universitat Rovira i Virgili. L'home, l'artista, el pensador 
que aglutina els elements més distintius de les cultures en un diàleg 
que es converteix en un dels seus millors encerts. Antoni Tàpies se sent 
fill de la tradició lul-liana, com un franciscà influit per la mística i la 
peculiar sensibilitat del món àrab, amb una especial visió de la vida i 

de la mort, en què es traven esmenant-se l'inconscient i la raó, la 
intel-ligència i les sensacions: per a Tàpies el coneixement sense l'amor 
és símptoma de desequilibri interior, però l'amor sense el coneixement 
ho és d'un sentimentalisme vacu. 


Antoni Tàpies ha estat reconegut per organismes culturals d'arreu del 
món i per moltes universitats, en algunes de les quals ha rebut la mateixa 
distinció que nosaltres avui li atorguem. És doctor honoris causa del 
Royal College of Art de Londres, de la Universitat de Barcelona, de la 
Universitat de Glasgovy, de la de les llles Balears, etc., etc. És, doncs, 
profundament universitari, per aquests mèrits, però sobretot pel seu 
tarannà universalista i científic. 


dE dE 


La a minúscula semiuncial, sota influxos diversos més o menys cursius, 
dóna distintes varietats. Entre les quals l'anomenada insular, que apareix 
entre els segles VII i IX. és l'origen històric de la a de l'emblema de la 
Universitat Rovira i Virgili que ens ha regalat Antoni Tàpies. Ell que, 
com he dit, se sent vinculat a la figura de Ramon Llull potser s'ha vist 
impulsat en la seva creació pel valor simbòlic que en el beat mallorquí 
i universal tenia la a el centre al voltant del qual giren circularment 
altres nou lletres perifèriques, que representen nou categories 
fonamentals. La centralitat de la a llatina inclou la idea de l'ens en tant 
que ens, que evoca, semblantment a l'alfa grega, tota la creació. 


No cauré en la ridícula pretensió de descriure el sentit concret d'un 
tema central de l'emblema. Però no és forassenyat de suposar que, en 
l'insigne artista, hi hagi actuat la inspiració profunda dels valors atàvics 
d'aquesta grafia. 


La investidura com a doctor honoris causa d'Antoni Tàpies és també 
un gest de reconeixement agrait a l'acceptació seva de lliurar-nos aquest 
signe d'identificació. 


Una personalitat senyera ha quedat per sempre i des del nostre 
naixement vinculada a la Universitat Rovira i Virgili. Avui estrenyem 
encara més els lligams que ens hi uneixen, convertint-lo de ple en un 
membre d'aquesta comunitat. Ell n'és ben digne. Segur que nosaltres 
serem fidels deixebles seus, si no en la seva obra artística concreta, sí 
en els valors avançats i progressistes de llibertat que la mouen. 


Doctor Antoni Tàpies i Puig, rebeu la més cordial benvinguda en aquesta 


casa, la Universitat Rovira i Virgili, on el mestratge de la saviesa ens ha 
de guiar en les nostres responsabilitats. 

